CELEX: 62012CA0190
Language: et
Date: 2014-04-10 00:00:00
Title: Kohtuasi C-190/12: Euroopa Kohtu (esimene koda) 10. aprilli 2014 . aasta otsus (Wojewódzki Sąd Administracyjny eelotsusetaotlus – Poola) – Emerging Markets Series of DFA Investment Trust Compan versus Dyrektor Izby Skarbowej w Bydgoszczy (Eelotsusetaotlus — Asutamisvabadus — Kapitali vaba liikumine — ELTL artiklid 63 ja 65 — Juriidiliste isikute tulumaks — Residendist investeerimisfondile makstud dividendide ja mitteresidendist investeerimisfondile makstud dividendide erinev maksustamine — Erand maksuvabastusest — Põhjendamatu piirang)

10.6.2014   
            
            
               ET
            
            
               Euroopa Liidu Teataja
            
            
               C 175/5
            
         Euroopa Kohtu (esimene koda) 10. aprilli 2014. aasta otsus (Wojewódzki Sąd Administracyjny eelotsusetaotlus – Poola) – Emerging Markets Series of DFA Investment Trust Compan versus Dyrektor Izby Skarbowej w Bydgoszczy
   (Kohtuasi C-190/12) (1)
   
   ((Eelotsusetaotlus - Asutamisvabadus - Kapitali vaba liikumine - ELTL artiklid 63 ja 65 - Juriidiliste isikute tulumaks - Residendist investeerimisfondile makstud dividendide ja mitteresidendist investeerimisfondile makstud dividendide erinev maksustamine - Erand maksuvabastusest - Põhjendamatu piirang))
   2014/C 175/05
   Kohtumenetluse keel: poola
   
      Eelotsusetaotluse esitanud kohus
   
   Wojewódzki Sąd Administracyjny
   
      Põhikohtuasja pooled
   
   
      Hageja: Emerging Markets Series of DFA Investment Trust Company
   
      Kostja: Dyrektor Izby Skarbowej w Bydgoszczy
   
      Ese
   
   Eelotsusetaotlus – Wojewódzki Sad Administracyjny w Bydgoszczy (Poola) – ELTL artiklite 63 ja 65 tõlgendamine – Asutamisvabadus ja kapitali vaba liikumine – Maksuõigusnormid, mis vabastavad ettevõtte tulumaksust dividendid, mis on makstud liikmesriikide territooriumil registreeritud investeerimisfondidele, kuid ei näe sellist maksuvabastust ette kolmandates riikides registreeritud investeerimisfondidele
   
      Resolutsioon
   
   
               1.
            
            
               Kapitali vaba liikumist käsitlev ELTL artikkel 63 kuulub kohaldamisele niisuguses olukorras, nagu on arutusel põhikohtuasjas, kus siseriiklike õigusnormide kohaselt ei vabastata maksust dividende, mida kõnealuses liikmesriigis asuvad äriühingud on maksnud kolmandas riigis asuvale investeerimisfondile, samas kui selles liikmesriigis asuvatele investeerimisfondidele seda maksuvabastust kohaldatakse.
            
         
               2.
            
            
               ELTL artikleid 63 ja 65 tuleb tõlgendada nii, et nende sätetega on vastuolus sellised liikmesriigi maksuõigusnormid, nagu on kõne all põhikohtuasjas, mille kohaselt ei vabastata maksust dividende, mida kõnealuses liikmesriigis asuvad äriühingud on maksnud kolmandas riigis asuvale investeerimisfondile, kui asjaomasel liikmesriigil ja kolmandal riigil on vastastikune lepingust tulenev haldusabi kohustus, mis lubab liikmesriikide maksuhalduritel kontrollida investeerimisfondide poolt antud teavet. Eelotsusetaotluse esitanud kohtul tuleb põhikohtuasjas analüüsida, kas sellise koostöö raames ette nähtud teabevahetusmehhanism võimaldab Poola maksuhalduritel vajadusel kontrollida Ameerika Ühendriikide territooriumil asuvate investeerimisfondide esitatud teavet, mis puudutab nende tegevuse alustamise tingimusi ja tegevust, et teada saada, kas nad tegutsevad liidus kehtiva õigusliku raamistikuga samaväärses raamistikus.
            
         
      (1)  ELT C 209, 14.7.2012.